Document ID: 32009D0422

ROZHODNUTIE KOMISIE
z 26. mája 2009,
ktorým sa mení a dopĺňa rozhodnutie 2003/135/ES, pokiaľ ide o plány eradikácie klasického moru ošípaných a núdzového očkovania proti nemu u diviačej zveri v určitých oblastiach Nemecka
[oznámené pod číslom K(2009) 3953]
(Iba francúzske a nemecké znenie je autentické)
(2009/422/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (1), a najmä na jej články 16 ods. 1 a 20 ods. 2,
keďže:
(1)
Rozhodnutie Komisie 2003/135/ES z 27. februára 2003 o schválení plánov eradikácie klasického moru ošípaných a núdzového očkovania diviačej zveri proti klasickému moru ošípaných v Nemecku v spolkových krajinách Dolné Sasko, Severné Porýnie-Vestfálsko, Porýnie-Falcko a Sársko (2) bolo prijaté ako jedno z niekoľkých opatrení na boj proti klasickému moru ošípaných.
(2)
Nemecko informovalo Komisiu o najnovšom vývoji uvedeného ochorenia u diviačej zveri v určitých oblastiach spolkovej krajiny Porýnie-Falcko.
(3)
Boli oznámené nové prípady klasického moru ošípaných u diviačej zveri na juhu Porýnia-Falcka. Preto sa v tejto oblasti musia uplatňovať plány eradikácie klasického moru ošípaných a núdzového očkovania diviačej zveri proti klasickému moru ošípaných.
(4)
Rozhodnutie 2003/135/ES by sa preto malo zodpovedajúcim spôsobom zmeniť a doplniť.
(5)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 2003/135/ES sa nahrádza znením prílohy k tomuto rozhodnutiu.
Článok 2
Toto rozhodnutie je určené Spolkovej republike Nemecko a Francúzskej republike.
V Bruseli 26. mája 2009

Labels: 0
18
6